ສະຫະລັດ ສົ່ງລະບົບ ລູກສອນໄຟ Patriot ໄປຍັງເກົາຫຼີໃຕ້ ເພີ້ມຕື່ມ
ວໍຊິງຕັນ ແລະໂຊລ ປະກາດຢ່າງເປັນທາງການ ໃນອາທິດແລ້ວນີ້ວ່າ ຈະສົ່ງລະບົບລູກສອນໄຟ ລະດັບສູງ THAAD ໄປຕິດຕັ້ງ ຢູ່ເກົາຫຼີໃຕ້.
ສະຫະລັດ ໄດ້ສົ່ງລະບົບຕໍ່ຕ້ານລູກສອນໄຟ Patriot ເພີ້ມຕື່ມ ໄປປະຈຳການເປັນການຊົ່ວຄາວຢູ່ເກົາຫຼີໃຕ້ ການເຄື່ອນໄຫວ ດັ່ງກ່າວມີຂຶ້ນເພື່ອເປັນການຕອບໂຕ້ຕໍ່ການທົດລອງນິວເຄລຍ ແລະການຍິງລູກສອນໄຟ ໄລຍະໄກ ຂອງເກົາຫຼີເໜືອ ຫວ່າງບໍ່ ດົນມານີ້ ຜູ້ບັນຊາການກອງກຳລັງສະຫະລັດໃນເກົາຫຼີໃຕ້ຫຼືກອງທັບບົກ ທີແປດ ພົນໂທThomas Vandal ກ່າວວ່າ ການເຄື່ອນໄວນີ້ ແມ່ນເພື່ອຄ້ຳປະກັນວ່າ ພວກເຮົາກຽມພ້ອມສະເໝີ ທີ່ຈະປ້ອງ ກັນການໂຈມຕີຈາກເກົາຫລີເໜືອ ການສົ່ງລະບົບຕໍ່ຕ້ານລູກສອນໄຟໄປປະຈຳການຊົ່ວຄາວດັ່ງກ່າວມີຂຶ້ນກ່ອນການເຈລະ ຈາລະຫວ່າງສະຫະລັດແລະເກົາຫລີໃຕ້ ຊຶ່ງມີກຳນົດຈະໄຂຂຶ້ນໃນອາທິດຈະມາກ່ຽວກັບ ການສົ່ງ ລະບົບຕໍ່ຕ້ານລູກສອນໄຟ ທີ່ກ້າວໜ້າທັນສະໄໝ ໄປປະຈຳການ ຊຶ່ງເຈົ້າໜ້າທີ່ ປ້ອງກັນປະເທດຂອງເກົາຫລີໃຕ້ໄດ້ໃຫ້ການຢືນຢັນກ່ຽວກັບເລື້ອງນີ້ ສະຫະລັດແລະເກົາຫຼີໃຕ້ ປະກາດຢ່າງເປັນທາງການໃນອາທິດແລ້ວນີ້ວ່າ ຕົນມີຄວາມ ຕັ້ງໃຈທີ່ຈະສົ່ງລະບົບປ້ອງກັນລູກສອນໄຟ ໃນລະດັບສູງ ທີ່ຮູ້ກັນໃນນາມTHAAD ນັ້ນ ໄປປະຈຳການຢູ່ເກົາຫຼີໃຕ້ ໂດຍໄວເທົ່າທີ່ຈະໄວໄດ້ ວັນເວລາທີ່ແນ່ນອນກ່ຽວກັບການຈັດສົ່ງລະບົບປ້ອງກັນລູກສອນໄຟດັ່ງກ່າວໄປນັ້ນແມ່ນ ຈະຂຶ້ນຢູ່ກັບການເຈລະຈາຢ່າງເປັນທາງການທີ່ຈະມາຂຶ້ນໃນອາທິດຈະມານີ້ອີງຕາມເຈົ້າ ໜ້າທີ່ກະຊວງປ້ອງກັນປະເທດ ຂອງເກົາຫລີໃຕ້ ທີ່ໄດ້ໃຫ້ການຊີ້ແຈງ ໂດຍຂໍສະຫງວນຊື່ ໃນວັນສຸກວານນີ້